ml ml en ml ml ml ml ml ml ml ml ml ml ml ml ml en ml en en ml ml ml en ml en en en cs da cs en en en en cs en en cs en ml en en en en en ml ml ml ml ml ml ml ml ml ml ml ml ml ml ml ml ml ml ml ml en
ദൈവത്തിന്‍റെ അസ്തിത്വത്തിന് അനുഗുണമായ മറ്റൊരു വാദം സ്രോതസ്സിലെ ഏകതയാണ്‌. വേദഗ്രന്ഥങ്ങളുടെ കര്‍ത്താവും പ്രപഞ്ചത്തിന്‍റെ സ്രഷ്ടാവും ഒന്നാകുന്നു. വേദഗ്രന്ഥങ്ങള്‍ ശാസ്ത്രപാഠ പുസ്തകമല്ല എന്ന കാര്യം ഓര്‍ക്കുക. അതിലടങ്ങിയ ശാസ്ത്ര സൂചകങ്ങള്‍ യാദൃച്ഛികവുമല്ല. അതിന്‍റെ മുഖ്യ ഉദ്ദേശ്യം സ്രോതസ്സിലെ ഏകത സ്ഥപിക്കുകയാണ്.
"അവിശ്വാസികള്‍ കാണുന്നില്ലേ, ആകാശങ്ങളും ഭൂമിയും പരസ്പരം ഒട്ടിപ്പിടിച്ചതായിരുന്നു. പിന്നെ നാം അവയെ വേര്‍പെടുത്തുകയും ജീവനുള്ള എല്ലാ വസ്തുക്കളെയും നാം വെള്ളത്തില്‍നിന്ന് ഉണ്ടാക്കുകയും ചെയ്തു. എന്നിട്ട് അവര്‍ വിശ്വസിക്കുന്നില്ലേ?"
ബിഗ്ബാoഗ് തിയറി പരികല്പ്പന പ്രകാരമുള്ള ഒരു പ്രപഞ്ചോല്‍ഭവത്തെക്കുറിച്ചാണ് ഇവിടെ സൂചിപ്പിക്കുന്നത്. ജലത്തില്‍ നിനുള്ള ജീവികളുടെ ഉത്ഭവം സുസ്ഥപിതമായ ഒരു ശാസ്ത്ര സത്യമാണ്. ഈ വചനത്തിലെ ഏറ്റവും ശ്രദ്ധേയമായ ഒരു വസ്തുത, അവ പ്രപഞ്ചത്തിന്‍റെയും ജീവന്‍റെയും ഉത്ഭവത്തെക്കുറിച്ച് അവിശ്വാസികളെ അഥവാ നാസ്തികരെ വെല്ലുവിളിക്കുന്നു എന്നതാണ്. ഈ രണ്ടു വിഷയങ്ങളും ഏറ്റവും തീക്ഷ്ണമായ രീതിയില്‍ ഇവിടെ ഇപ്പോള്‍ സoവാദത്തിനു വിധേയമായിക്കൊണ്ടിരിക്കുകയാണ്.
പൊതുവേ, ഡര്‍‌വിന്‍ സിദ്ധാന്തം ദൈവാസ്തിത്വത്തിനെതിരായ ഒരു തെളിവായാണ് കാണപ്പെടുന്നത്. The Blind Watchmaker എന്ന പുസ്തകത്തില്‍ റിച്ചാര്‍ഡ് ഡാക്വിന്‍സ് പറയുന്നത് "നാസ്തികവാദം ഡാര്‍‌വിനു മുമ്പ് തന്നെ യുക്തിപരമായി നില നില്‍ക്കുന്നു. ഡാര്‍‌വിന്‍ അതിനെ യുക്തിപരമായി പൂരിപ്പിച്ച ഒരു നാസ്തികനാണ്" എന്നാണ്. ജീവന്‍റെ പരിണാമത്തില്‍ പ്രകൃത്യാതീതമായ ഒരു ശക്തിയുടെ പങ്ക് പൂര്‍ണ്ണമായും ഒഴിവാക്കി, പരിണാമത്തിന്‍റെ അന്തര്‍ധാരയില്‍ വര്‍ത്തിക്കുന്ന ഡാര്‍‌വിന്‍ സിദ്ധാന്തത്തെ പകരം വെക്കാവുന്നതാണെന്നു ഡാക്കിന്‍സ് വാദിക്കുന്നു.
ഒരു കോശത്തിന്‍റെ തന്മാത്രാ വിതാനത്തിലുള്ള പ്രവര്‍ത്തനങ്ങളും അതിന്‍റെ അടിസ്താനത്തില്‍ പ്രവര്‍ത്തിക്കുന്ന RNA,DNA എന്നീ ജനിതക അവസ്തുക്കളുടെയും മീതെയാണ് ഡാര്‍‌വിനീയന്‍ തിയറി കെട്ടിപ്പടുത്തിരിക്കുന്നത്. ജീവന്‍റെ ഉത്ഭവത്തെക്കുറിച്ചോ, അതി സങ്കീര്‍ണ്ണമായ ജനിത വസ്തുക്കളുടെ ഉത്ഭവത്തെക്കുറിച്ചോ പരിണാമ സിദ്ധാന്തം യാതൊരു വിശദീകരണവും നല്‍കുന്നില്ല.
വളരെ ലളിതമായ ജീവിരൂപങ്ങളില്‍ നിന്ന് കോടാനു കോടി വര്‍ഷങ്ങളുടെ പരിണാമ ഫലമായിട്ടാണ് അതി സങ്കീര്‍ണ്ണമായ ജീവിരൂപം നിലവില്‍ വന്നതെന്ന വസ്തുത നാം അംഗീകരിക്കുന്നു. എന്നാല്‍ ഒരു പൂര്‍‌വ്വ പിതാവില്‍ നിന്ന് ആകസ്മികമായ ഉല്പരിവര്‍ത്തനത്തിലൂടെയും പ്രകൃതി നിര്‍ധാരണത്തിലൂടെയുമാണ് നിലവില്‍ വന്നത് എന്ന ഡാര്‍‌വീനിയന്‍ സാങ്കല്പ്പിക സിദ്ധാന്തവുമായി കൂട്ടിക്കുഴക്കുകയാണ് ഡാര്‍‌വിനിസ്റ്റുകള്‍ ചെയ്യുന്നത്. അതായത്, ആകസ്മികമായ ഉല്പരിവര്‍ത്തനവും പ്രകൃതി നിര്‍ധാരണവുമാണ് എണ്ണമറ്റ ഈ ജീവിരൂപങ്ങളുടെ പരിണാമത്തിനു പിന്നില്‍ പ്രവര്‍ത്തിച്ചത് എന്നാണ് ഡാര്‍‌വിന്‍ സിദ്ധാന്തം പറയുന്നത്. ഈ പരിണാമ ചരിത്രത്തില്‍ ജീവികളുടെ ഒരു പാട് നഷ്ടപ്പെട്ട കണ്ണികള്‍ ഇപ്പോഴുമുണ്ട്. അതാണ് നമ്മെ ഈ സിദ്ധാന്തത്തെ സംശയത്തോടെ വീക്ഷിക്കാന്‍ പ്രേരിപ്പിക്കുന്നത്.
മതമൗലിക വാദികളെപ്പോലെ ഡാര്‍‌വിനിസവും മിക്കപ്പോഴും സദ്ധാന്തശാഠ്യത്തില്‍ അധിഷ്ടിതമാണ്. പകരം വെക്കാന്‍ മറ്റൊരു സിദ്ധാന്തത്തിന്‍റെ അഭാവത്തില്‍ തെളിവുകളില്ലാതിരുന്നിട്ടും ജീവന്‍റെ വിശദീകരണത്തിനായി റിച്ചാര്‍ഡ് ഡാക്വിന്‍സും സ്റ്റീവന്‍ പിന്‍‌കറും പ്രകൃതി നിര്‍ദ്ധാരണതത്വം മുന്നോട്ടു വെക്കുന്നു. ശാസ്ത്രമാകട്ടെ തെളിവുകളുടെ അടിസ്ഥാനത്തില്‍ ഉള്ളതാണു താനും.
ഡാര്‍‌വിനിസത്തെ എതിര്‍ക്കുന്ന ശാസ്ത്രജ്ഞന്മാര്‍ ഇപ്പോഴും വളരെ ന്യൂനപക്ഷമാണ്. പക്ഷേ, ശാസ്ത്ര സമൂഹത്തില്‍ ഡാര്‍‌വിനിസത്തോടുള്ള വിയോജിപ്പ് വര്‍ദ്ധിച്ചു വരികയാണ്. ഈയ്യിടെ നൂറോളം പ്രഗല്‍ഭരായ മതവിശ്വാസികളും മതരഹിതരായ ശാസ്ത്രജ്ഞന്മാരും ചേര്‍ന്ന് ഒരു പൊതു പ്രഖ്യാപനം നടത്തുകയുണ്ടായി. അതിപ്രകാരമായിരുന്നു:
"ജീവന്‍റെ അതി സങ്കീര്‍ണ്ണത ആകസ്മികമായ ഉല്പരിവര്‍ത്തനം (mutation) മുഖേനയും പ്രകൃതി നിര്‍ധാരണം വഴിയും സംഭവിച്ചതാണെന്ന വാദം സംശയഗ്രസ്ഥമാണ്. ഡാര്‍‌വിനീയന്‍ സിദ്ധാന്തത്തിന്‍റെ തെളിവിനായി കൂടുതല്‍ സൂക്ഷ്മമായ വിശകലനങ്ങള്‍ പ്രോത്സാഹിപ്പിക്കേണ്ടതുണ്ട്". (തുടരും)
Posted by Salim PM at 3:27 AM 3 comments: Links to this post
Newer Posts Older Posts Home
Subscribe to: Posts (Atom)
അ അ അ അ
INTERNET CASINO, Spin Palace Casino, poker online, free counter, Play bingo
പ്രപഞ്ചം സ്വയംഭൂവോ? - 3
View my complete profile
പിങ്ക് നിറമുള്ള ആനയും ചില സംശയങ്ങളും
തെളിയിക്കാനുദ്ദേശിക്കുന്ന വസ്തുതകളുടെ ഗൌരവം അനുസരിച്ച് തെളിവുകളുടെ ഗൌരവും കൂടും/കൂടണം.ഈ രണ്ടു പ്രസ്താവനകള്‍ നോക്കുക.(1) എനിക്ക് ഒരു ആനയുണ്ട്...
മതങ്ങളുടെ കൂട്ടത്തില്‍ ദൈവത്തിന്‍റെ അസ്തിത്വത്തെപ്പറ്റി യാതൊന്നും പറയാത്ത മതമാണ് ബുദ്ധമതം എന്നാണ് പൊതുവെയുള്ള ധാരണ. ഈ ധാരണ ഭാഗികമായി മാത്...
അന്ധനായ വാച്ച്മേക്കര്‍ (THE BLIND WATCHMAKER)
പ്രഗല്‍ഭനായ ബ്രിട്ടീഷ് ജന്തു ശാസ്ത്രജ്ഞന്‍ പ്രൊഫസര്‍ ഡാക്വിന്‍സിന്‍റെ പ്രസിദ്ധമായ പുസ്തകമാണ് 'അന്ധനായ ഘടികാര നിര്‍മ്മാതാവ്' (THE BLI...
ഭൗതിക വിജ്ഞാനത്തില്‍ അവഗാഹം നേടിയ ധിഷണാലികളില്‍ പലരും എന്തുകൊണ്ട് ഈശ്വര വിശ്വാസികളും അന്ധവിശ്വാസികളും ആകുന്നു എന്ന് യുക്തിവാദി നേതാവ് ഡൊ. കോ...
'കേട്ടറിവും യുക്തിവാദവും' എന്ന പോസ്റ്റിനെ വിമര്‍ശിച്ചുകൊണ്ട് യുക്തിവാദിയായ മനു അദ്ദേഹത്തിന്‍റെ 'യുക്തി' ബ്ലോഗില്‍ ഒരു പൊസ...
ക്ലാസ്സ്മേറ്റ്സ് സിനിമയില്‍ ഹോസ്റ്റല്‍ വാര്‍ഡനായ ജഗതി ശ്രീകുമാറും ഹോസ്റ്റലിലെ അന്തേവാസികളായ വിദ്യാര്‍ഥികളും തമ്മില്‍ നടക്കുന്ന സംഭാഷണ രംഗമാ...
യാതന യുടെയും വേദനയുടെയും സംഹാരാത്മകമായ ഒരു ലോകമാണിന്ന്‌ നാം കാണുന്നത്‌. ഓരോ ദിവസവും ഇവ നിരവധി ആളുകളെ ബാധിക്കുന്നു. അതില്‍ നിരപരാധികളും ദൈവഭ...
ഒരു സ്രഷ്ടാവിന്‍റെ അഭാവത്തില്‍ ജീവന് ഉദ്ദേശ്യപൂര്‍‌വ്വം പണിത പാതയിലൂടെ ഒരൊറ്റ ദിശയില്‍ ഉടനീളം സഞ്ചരിക്കാന്‍ സാധ്യമല്ല. ഓരോ ചുവടുവെപ്പിലും അ...
ജീവികള്‍ പരിണമിച്ചുണ്ടായത് തികച്ചും ആകസ്മികമായി സംഭവിച്ച കാര്യമാണന്ന കാര്യത്തില്‍ പരിണാമ വാദികള്‍ക്ക് ഒട്ടും സംശയമില്ല. നമുക്കു ചുറ്റും ന...
ബുദ്ധന്‍ നാസ്തികനോ? - 2
ബുദ്ധമത സാഹിത്യത്തില്‍ വിശ്വാസ യോഗ്യവും ആധികാരികവുമായ രണ്ടാമത്തെ രേഖ ബുദ്ധനു ശേഷം അഞ്ചു നൂറ്റാണ്ടുകള്‍ കഴിഞ്ഞു പ്രാബ‌ല്യത്തില്‍ വന്നതാണ്...
Picture Window theme. Theme images by sebastian-julian. Powered by Blogger.